b'\n_START_ARTICLE_\nSesostris III.\n_START_PARAGRAPH_\nEgipatski faraon XII dinastije, vladao od 1878. do 1841. pr. Kr. Kraljevskim imenom S-en-usret Khakaure. Oja\xc4\x8dao je centralnu vlast i razvio sustav staja\xc4\x87e vojske. Osvojio je Kush, Nubija, ju\xc5\xbeno od drugog kataratka. Poznato je da je naredio uni\xc5\xa1tenje jednoga cijeloga naselja koje je osvojio: sve je mu\xc5\xa1karce dao ubiti, a \xc5\xbeene i djecu porobiti. Kako bi se mogao snabdijevati rijekom Nilom tijekom tih osvajanja, prokopao je plovni kanal kod Aswana. Za vrijeme svoje vladavine podigao je mnoge utvrde od kojih su najve\xc4\x87e Semne i Kumma, gdje je po\xc4\x8deo naseljavati Egip\xc4\x87ane. U svojim pohodima na sjever prodro je u Palestinu i Siriju. Egipat je tijekom njegove vladavine postigao veliki uspon. Njegovo poprsje se \xc4\x8duva u muzeju u Kairu.'